I eftermiddag brød affaldsdyngen ved Frederikshavn ud i lys lue.

Branden opstod ved 14.30-tiden tirsdag eftermiddag. Affaldet har antændt sig selv for anden gang på kort tid. Ligesom sidste gang i august, forventer brandvæsenet, at det bliver et større og længerevarende slukningsarbejde. Ib Nielsen, der er indsatsleder ved Frederikshavn Brandvæsen, forklarer, at der er godt 10-12 meters affald ned til der, hvor branden er opstået. Brandvæsenet griber denne gang sagen lidt anderledes an og er allerede i gang med at grave render i lossepladsen. I morgen tidlig ankommer endnu flere gravemaskiner for at hjælpe med at vende de enorme mængder affald. Ib Nielsen understreger, at der altid er farligt, hvor der er røg. Men det meste af affaldet er træaffald og lignende, og der er ikke udsendt nogle advarsler. Selvantændelse sker, når det komprimerede affald begynder at kompostere. Indsatslederen mener, at weekendens blæsevejr kan have været benzin på bålet i Ravnshøj. Blæsten søger for at affaldet får ilt, og dermed større mulighed for at gå i brand.